**ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΕ ΚΛΗΡΩΣΗ ΜΕ ΔΩΡΑ**

**ΣΤΑ ΠΛΑΙΣΙΑ ΤΟΥ ΔΙΑΓΩΝΙΣΜΟΥ «ΑΠΟΚΛΕΙΣΤΙΚΟΣ ΔΙΑΓΩΝΙΣΜΟΣ ΤΩΝ ΕΚΔΟΣΕΩΝ ΔΙΟΠΤΡΑ ΣΤΑ PUBLIC»**

1. Η εταιρεία με την επωνυμία «**RETAIL WORLD (ΡΙΤΕΪΛ ΓΟΥΟΡΛΝΤ) ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΠΡΟΪΟΝΤΩΝ & ΥΠΗΡΕΣΙΩΝ ΤΕΧΝΟΛΟΓΙΑΣ, ΕΠΙΚΟΙΝΩΝΙΑΣ, ΨΥΧΑΓΩΓΙΑΣ & ΠΟΛΙΤΙΣΜΟΥ**» και με  διακριτικό τίτλο «**RETAIL WORLD Α.Ε.**» που εδρεύει στην Κηφισιά Αττικής, οδός Ερμού αριθμός 25  (εφεξής αποκαλούμενη η «**Διοργανώτρια Εταιρεία**») σε συνεργασία με τον εκδοτικό οίκο «ΔΙΟΠΤΡΑ», που εδρεύει στο Περιστέρι Αττικής, οδός Αγ. Παρασκευής 40 (εφεξής ο «**Εκδότης**»)διοργανώνειδιαγωνισμό με κλήρωση υπό τον τίτλο «**ΕΚΔΟΣΕΙΣ ΔΙΟΠΤΡΑ: Ο ΕΚΔΟΤΗΣ ΤΟΥ ΜΗΝΑ ΠΡΟΣΦΕΡΕΙ ΑΠΟΚΛΕΙΣΤΙΚΑ ΣΤΟΥΣ ΠΕΛΑΤΕΣ ΤΩΝ PUBLIC ΔΩΡΟ ΕΝΑ ΤΑΞΙΔΙ ΚΑΙ ΤΑ ΒΙΒΛΙΑ ΤΩΝ ΔΙΑΚΟΠΩΝ**» (εφεξής καλούμενος χάριν συντομίας ο «**Διαγωνισμός**»), σύμφωνα με την κατωτέρω διαδικασία, μέσω της οποίας θα διανεμηθούν στους τυχερούς τα παρακάτω περιγραφόμενα δώρα  και σύμφωνα με τους ακόλουθους όρους, οι οποίοι θα δημοσιευθούν τόσο στον ιστότοπο (site) της Διοργανώτριας Εταιρείας στην ηλεκτρονική διεύθυνση [www.public.gr](http://www.public.gr/), καθώς και στο blog της Διοργανώτριας Εταιρείας blog.public.gr.
2. Δικαίωμα συμμετοχής μπορούν να αποκτήσουν όσα φυσικά πρόσωπα έχουν συμπληρώσει το δέκατο όγδοο (18) έτος της ηλικίας τους. Εξαιρούνται οι εργαζόμενοι στην Διοργανώτρια Εταιρεία και στον Εκδότη καθώς και στις θυγατρικές ή/και συνδεδεμένες αυτών εταιρείες καθώς και τα πρόσωπα που εμπλέκονται άμεσα στην διαχείριση της εν λόγω προωθητικής ενέργειας και οι συγγενείς όλων των παραπάνω έως β' βαθμού.
3. **Διάρκεια Διαγωνισμού:** Ο διαγωνισμός θα διεξαχθεί μέσω του ιστολογίου της Διοργανώτριας Εταιρείας (blog) blog.public.gr,θα ξεκινήσει στις **15 Ιουλίου 2016** και ώρα **12.00 π.μ.** και θα λήξει στις **15 Αυγούστου 2016** και ώρα **12.00 π.μ.**.
4. Η συμμετοχή στον Διαγωνισμό γίνεται ως εξής:  Από 15/07/2016 έως και 15/08/2016, ο κάθε ενδιαφερόμενος που θέλει να συμμετάσχει στην κλήρωση διεκδικώντας το ταξίδι καλείται να συμπληρώσει τη φόρμα συμμετοχής που θα έχει αναρτηθεί στο Public Blog με τα στοιχεία του: όνομα, επώνυμο, τηλέφωνο, email, διεύθυνση και Τ.Κ. καθώς επίσης και να δηλώσει ότι έχει διαβάσει και συμφωνεί με τους όρους συμμετοχής στον διαγωνισμό (τσεκάροντας το αντίστοιχο πεδίο ΝΑΙ). Οι ενδιαφερόμενοι με την συμπλήρωση και υποβολή της φόρμας θα μπαίνουν αυτόματα στην κλήρωση διεκδικώντας τα Δώρα του Διαγωνισμού. Ως έγκυρες θεωρούνται μόνο οι συμμετοχές για τις οποίες ο συμμετέχων έχει διαβάσει σχετικό μήνυμα επιβεβαίωσης της συμμετοχής του και έχει αποδεχθεί τους όρους συμμετοχής στο σχετικό πεδίο, όπως αναλυτικά περιγράφονται στους όρους του Διαγωνισμού.
5. Όλες οι συμμετοχές θα τοποθετηθούν σε κλήρωση που θα πραγματοποιηθεί στις 16/8/2016 και ώρα 12.00 πμ. στα γραφεία της Διοργανώτριας Εταιρείας παρουσία των μελών του Διοικητικού της Συμβουλίου, και θα αναδείξει αποκλειστικά επτά (7) τυχερούς, οι οποίοι θα ειδοποιηθούν γραπτώς μέσω του e-mail που είχαν δηλώσει κατά την συμμετοχή τους στον Διαγωνισμό.  Η Διοργανώτρια Εταιρεία διατηρεί δικαίωμα να μεταβάλει την ημερομηνία και ώρα διεξαγωγής της κλήρωσης ύστερα από ανάρτηση σχετικής ανακοίνωσης της στην ηλεκτρονική διεύθυνση [www.public.gr](http://www.public.gr/), ή/και στο blog blog.public.gr, ή/και με κάθε πρόσφορο τρόπο κατά την εύλογη κρίση της.
6. Οι τυχεροί της κλήρωσης θα κερδίσουν τα εξής δώρα (εφεξής αποκαλούμενα τα «**Δώρα**»):
* **1ος τυχερός**: 2 ακτοπλοϊκά εισιτήρια χορηγούμενα από την εταιρία Hellenic Seaways και 2 διανυκτερεύσεις στο ξενοδοχείο Cultural House στον Πύργο Σαντορίνης συνολικής αξίας 700€. Οι 2 διανυκτερεύσεις δύναται να πραγματοποιηθούν αποκλειστικά κατά τη διάρκεια των μηνών Σεπτεμβρίου ή Οκτωβρίου 2016.
* **6 τυχεροί:** τα παρακάτω 4 βιβλία των Εκδόσεων Διόπτρα: MAESTRA, Η Κουκουβάγια, Όταν φεύγουν τα σύννεφα, Η επιτυχία βήμα-βήμα, συνολικής αξίας 64,71€.

Στο Πακέτο του Δώρου που θα κληρωθεί στον 1ο τυχερό δεν περιλαμβάνεται ταξιδιωτική ασφάλεια, ούτε χρήματα για προσωπικά έξοδα και, γενικώς, δεν περιλαμβάνεται οτιδήποτε δεν αναφέρεται ρητώς στους παρόντες όρους.

Ο 1ος τυχερός οφείλει να επικοινωνήσει με τις Εκδόσεις Διόπτρα, στο τηλέφωνο 210 3302828 προκειμένου να ενημερωθεί για τον τρόπο παραλαβής των εισιτηρίων καθώς και για την κράτηση των επιθυμητών ημερομηνιών για τις 2 διανυκτερεύσεις. Ο εν λόγω τυχερός, μπορεί να επιλέξει ανάλογα με τη διαθεσιμότητα 2 ακτοπλοϊκά εισιτήρια από Πειραιά προς Σαντορίνη με επιστροφή (χορηγός δώρου Hellenic Seaways). Επιπλέον, ο 1ος τυχερός κερδίζει 2 διανυκτερεύσεις στο ξενοδοχείο Cultural House στον Πύργο Σαντορίνης, σε δίκλινο δωμάτιo. Ο εν λόγω τυχερός θα πρέπει να επιλέξει τις επιθυμητές ημερομηνίες διανυκτερεύσεων κατά τη Σεπτεμβρίου ή Οκτωβρίου 2016 ανάλογα με τη διαθεσιμότητα του ξενοδοχείου (χορηγός δώρου: Cultural House).

1. Όσον αφορά τους λοιπούς 6 τυχερούς των βιβλίων, όσοι διαμένουν στην Αθήνα, θα παραλάβουν τα δώρα τους από το υποκατάστημα του Εκδότη που βρίσκεται στη Στοά του Βιβλίου, Πεσμαζόγλου 5, Τ.Κ.: 105 64 – Αθήνα, Τηλ.: 210 3300774. Όσοι από τους τυχερούς διαμένουν εκτός Αθηνών θα παραλάβουν με courier τα δώρα τους στη διεύθυνση που θα δηλώσουν κατά την συμπλήρωση της φόρμας συμμετοχής.
2. Η Διοργανώτρια Εταιρεία διατηρεί το δικαίωμα να αλλάξει τα επιμέρους στοιχεία των Δώρων π.χ. χρώμα, μορφή κλπ. Τα Δώρα είναι προσωπικά, ανεπίδεκτα μεταβιβάσεως και δεν ανταλλάσσονται με χρήματα. Τα Δώρα παραλαμβάνονται από τους τυχερούς αυτοπροσώπως με την επίδειξη της αστυνομικής τους ταυτότητας ή άλλου σχετικού αποδεικτικού.
3. Εάν οι τυχεροί αρνηθούν τα Δώρα τους ή δεν προσέλθουν για την παραλαβή τους εντός δέκα (10) ημερών από την ενημέρωσή τους, ή διαπιστωθεί ότι δεν συνέτρεχαν οι κατάλληλες προϋποθέσεις συμμετοχής τους, χάνουν το σχετικό δικαίωμά τους.
4. Οι συμμετέχοντες συμφωνούν ότι η Διοργανώτρια Εταιρεία και ο Εκδότης καθώς και οι μητρικές/θυγατρικές και εν γένει συνδεδεμένες αυτών εταιρίες όπως και οι διαφημιστικές εταιρείες και εταιρείες προωθητικών ενεργειών που συνεργάζονται σ’ αυτή την προωθητική ενέργεια, δεν έχουν οποιαδήποτε ευθύνη ή υπαιτιότητα σχετικά με τυχόν επαγωγή σε φορολογία των Δώρων ή  για οποιεσδήποτε άλλες δαπάνες που θα προκύψουν σε σχέση με τα Δώρα που παρέλαβαν ή θα παραλάβουν οι τυχεροί.
5. Οι συμμετέχοντες συμφωνούν ότι η Διοργανώτρια Εταιρεία και ο Εκδότης καθώς και οι μητρικές/θυγατρικές και εν γένει συνδεδεμένες αυτών εταιρίες όπως και οι διαφημιστικές εταιρείες και εταιρείες προωθητικών ενεργειών που συνεργάζονται σ’ αυτή την προωθητική ενέργεια, καθώς και όλα τα αντίστοιχα στελέχη, διευθυντές, υπάλληλοι, αντιπρόσωποι και πληρεξούσιοι δεν θα φέρουν οποιαδήποτε ευθύνη, άλλως, απαλλάσσονται από οποιαδήποτε ευθύνη έναντι οποιουδήποτε τυχερού/νικητή για τυχόν τραυματισμό, απώλεια ή οποιαδήποτε ζημία προκύψει, ολικά ή μερικά, άμεσα ή έμμεσα από την αποδοχή, κατοχή, κατάχρηση ή χρήση ενός Δώρου ή τμήματος αυτού.
6. Η Διοργανώτρια Εταιρεία διατηρεί το δικαίωμα να παρατείνει, να αναβάλει, να ματαιώσει ή/ και να επαναλάβει οποτεδήποτε τον Διαγωνισμό, καθώς επίσης και να τροποποιήσει οποιονδήποτε από τους παρόντες όρους με σχετική ανακοίνωσή της μέσω του τύπου ή και με προφορική ανακοίνωση, για σπουδαίο, κατά την απόλυτη αυτής κρίση, λόγο ή αν αυτό επιβληθεί με δικαστική απόφαση ή απόφαση Διοικητικής ή Δημόσιας Αρχής. Ως σπουδαίος λόγος θεωρείται ενδεικτικά μεταξύ άλλων και η αδυναμία διεξαγωγής του Διαγωνισμού για τεχνικούς λόγος οφειλόμενους, είτε στη Διοργανώτρια Εταιρία, είτε σε τρίτους άμεσα εμπλεκόμενους, καθώς και οι λόγοι γενικά που οφείλονται σε αμέλεια τρίτων.
7. Η Διοργανώτρια Εταιρεία δεν θα φέρει καμία ευθύνη σε περίπτωση καθυστέρησης στη λήψη ή απώλειας συμμετοχών ή συμμετοχών που δεν ελήφθησαν ή δεν καταγράφηκαν για οποιοδήποτε λόγο κατά την περίοδο Διάρκειας του Διαγωνισμού.
8. Οι συμμετέχοντες στον Διαγωνισμό παρέχουν την συγκατάθεσή τους στη Διοργανώτρια Εταιρεία για την προβολή του Διαγωνισμού και των αποτελεσμάτων του μέσω του έντυπου και ηλεκτρονικού τύπου ή/ και του Διαδικτύου (Internet). Ειδικότερα, η Διοργανώτρια Εταιρεία ή/και ο Εκδότης δικαιούνται να δημοσιοποιήσουν με οποιονδήποτε πρόσφορο κατά την κρίση τους τρόπο τα ονόματα των τυχερών και να χρησιμοποιήσουν για διαφημιστικούς σκοπούς φωτογραφίες αυτών, φιλμς και βίντεο, καθώς και οποιοδήποτε ειδησεογραφικό στοιχείο σχετικό με την απονομή και την κλήρωση των Δώρων, η δε συμμετοχή στην κλήρωση συνεπάγεται αυτομάτως και την προς τούτο συναίνεση και εκχώρηση των σχετικών πνευματικών δικαιωμάτων ατελώς.
9. **ΠΡΟΣΩΠΙΚΑ ΔΕΔΟΜΕΝΑ:** Στα πλαίσια της διοργάνωσης του εν λόγω Διαγωνισμού, η Διοργανώτρια Εταιρεία συλλέγει από τους συμμετέχοντες τα εξής στοιχεία: α) όνομα, β) επώνυμο και γ) ηλεκτρονική διεύθυνση (e-mail), δ) ταχυδρομική διεύθυνση αποκλειστικώς για λόγους επικοινωνίας με τους αναδειχθέντες από την κλήρωση τυχερούς. Η Διοργανώτρια Εταιρεία διαφυλάσσει τον προσωπικό χαρακτήρα των ανωτέρω στοιχείων και με κανέναν τρόπο και για καμία αιτία δεν τα μεταβιβάζει σε οποιονδήποτε τρίτο (νομικό ή φυσικό πρόσωπο) παρά μόνο όπου αυτό προβλέπεται από το νόμο και μόνο προς τις αρμόδιες αρχές. Η Διοργανώτρια Εταιρεία ενδέχεται να χρησιμοποιήσει ορισμένα από τα προσωπικά στοιχεία των διαγωνιζομένων για την αποστολή σε αυτούς ενημερωτικού/διαφημιστικού υλικού. Κάθε ενδιαφερόμενος μπορεί να απευθυνθεί εγγράφως στη διεύθυνση της Διοργανώτριας Εταιρείας και να ασκήσει τα δικαιώματά του περί ενημέρωσης, πρόσβασης στο αρχείο προσωπικών δεδομένων και μεταβολής/διαγραφής των ανωτέρω στοιχείων κατά τα ειδικότερα οριζόμενα στα άρθρα 11-13 του ν. 2472/97 περί προστασίας δεδομένων προσωπικού χαρακτήρα.
10. Η συμμετοχή στον Διαγωνισμό προϋποθέτει την ανεπιφύλακτη αποδοχή όλων των ανωτέρω όρων.